**BILJEŠKE UZ FINANCIJSKE IZVJEŠTAJE ZA RAZDOBLJE**

**od 1. siječnja 2022. do 30. lipnja 2022.**

Naziv obveznika: Osnovna škola Cvjetno RKP broj: 51861

Adresa sjedišta: Zelena ulica 1 Matični broj: 05359163

Pošta i mjesto: 31000 Briješće OIB: 58293251837

Oznaka razine: 31 Šifra djelatnosti: 8520

Razdjel: 000 Oznaka razdoblja: 2022-06

Šifra županije/grada/općine: 312

Osnovna škola Cvjetno posluje u skladu sa Zakonom o odgoju i obrazovanju u osnovnoj i srednjoj školi (Nar. nov., broj 87/08, 86/09, 92/10, 105/10, 90/11, 5/12, 86/12, 126/12, 94/13, 152/14, 07/17, 68/18, 98/19) te Statutom škole.

Škola je osnovana u prošloj kalendarskoj godini i započela je s radom dana 01. travnja 2021. nakon što se odvojila od bivše matične škole Osnovne škole Vladimir Nazor iz Čepina. Škola obavlja djelatnost osnovnoškolskog obrazovanja te gospodarsku djelatnost iznajmljivanja školskog prostora. Osnovnoškolsko obrazovanje odvija se u jednoj zgradi u dvosmjenskoj nastavi.

Financijski izvještaji Osnovne škole Cvjetno su sastavljeni nakon što su proknjižene sve poslovne promjene, događaji i transakcije za razdoblje siječanj – lipanj 2022., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela.

Izvještaji su sastavljeni i predaju se prema odredbama novog Pravilnika o financijskom izvještavanju u proračunskom računovodstvu (NN br. 37/22) u zakonom određenim rokovima što za proračunske korisnike jedinica lokalne i područne samouprave znači predaju do 11. srpnja 2022. godine.

Za sastavljanje i predaju financijskih izvještaja korišteni su elektronski obrasci koji su preuzeti unutar aplikacije Financijsko izvještavanje u sustavu proračuna i Registar proračunskih i izvanproračunskih korisnika – RKPFI.

Osoba odgovorna za sastavljanje financijskih izvještaja je voditeljica računovodstva Kristina Mennel, a odgovorna osoba za predaju financijskih izvještaja je ravnateljica Ivana Mihaljević.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka broj 1**

U financijskom izvještaju o prihodima i rashodima, primicima i izdacima se može uočiti veliko odstupanje (stupac indeks) tekuće godine u odnosu na prethodnu godinu na velikoj većini računa (konta) iz razloga što je prošli polugodišnji izvještaj obuhvaćao razdoblje od tri mjeseca (travanj, svibanj i lipanj 2021. godine) s obzirom da je škola osnovana 01. travnja 2021. g. U ovoj godini škola je poslovala punih šest mjeseci u razdoblju 01.01.2022.-30.06.2022. i iz tog razloga su navedena značajna odstupanja.

**Bilješka broj 2**

Na računu 6361 prikazuju se prihodi ostvareni od strane nadležnog Ministarstva obrazovanja (MZO) koji objedinjuju prihode za plaće i materijalna prava djelatnika, ali i ostale prihode poput prihoda za financiranje testiranja djelatnika na COVID koje je bilo obvezno u školi od studenog 2021. do veljače 2022. Navedeni cjelokupni prihodi iznose 2.243.169,69 kn.

**Bilješka broj 3**

Račun 6526 – Ostali nespomenuti prihodi

Konto označava prihod po osnovi sufinanciranja školske kuhinje od strane Grada Osijeka, Osječko-baranjske županije i općine Čepin. Isto tako, na toj poziciji se knjiže prihodi za sufinanciranje roditelja za plaće djelatnika u produženom boravku, ali i uplate roditelja za topli obrok u produženom boravku i ostale sufinancirane uplate. Navedeni prihodi za izvještajno razdoblje iznose 163.202,00 kn.

**Bilješka broj 4**

Račun 6614 – Prihodi od prodaje proizvoda i robe

Pozicija označava prihod po osnovi sakupljanja starog papira i predaje na otkup poduzeću koje zbrinjava odgovarajući otpad. Prihod je ostvaren u iznosu od 1.272,00 kn.

**Bilješka broj 5**

Račun 6631 – Tekuće donacije

Donacije su za financiranje dnevnica učitelja na školskim ekskurzijama od strane turističkih agencija, te za ovo razdoblje iznose 3.400,00 kn.

**Bilješka broj 6**

Račun 6711 – Prihodi iz nadležnog proračuna za financiranje rashoda poslovanja.

Na računu 6711 evidentiraju se prihodi ostvareni od Grada Osijeka za financiranje redovne djelatnosti. Za izvještajno razdoblje, prihodi iznose 464.838,12 kn.

**Bilješka broj 7**

Račun 3111 – Plaće za redovan rad

Na računu 3111 evidentiraju se rashodi za plaće djelatnika koje financira MZO, ali i plaća djelatnika u produženom boravku kojeg financira Grad Osijek i djelomično roditelji polaznika produženog boravka.

Od rujna 2021. navedena pozicija uključuje plaću pomoćnika u nastavi iz projekta „Osigurajmo im jednakost 5“ u koordinaciji s Gradom Osijekom. Ukupan iznos ostvaren na računu plaća za redovan rad je 1.962.637,42 kn.

**Bilješka broj 8**

Račun 3222 – Materijal i sirovine

Na ovom računu knjižene su namirnice školske kuhinje, topli obrok u produženom boravku i namirnice po projektu Školska shema voća i mlijeka. Ukupan rashod svih namirnica iznosi 147.022,74 kn

**Bilješka broj 9**

Račun 4 – Rashodi za nabavu nefinancijske imovine

Račun 4 predstavlja sve rashode koji su knjiženi kroz razred 4 računskog plana u izvještajnom razdoblju i pokazuje nabavku dugotrajne imovine poput uredskog namještaja (račun 4221) i knjiga-lektire koje su financirane od strane MZO krajem 2021. g. , ali je nabavka knjiga realizirana u siječnju 2022. g. Lektire su nabavljene u sklopu opremanja školske knjižnice potrebnim fondom lektira u ukupnom iznosu od 51.381,30 kn.

**Bilješka broj 10**

Šifra Y005 – Manjak prihoda i primitaka

U izvještajnom razdoblju ostvaren je manjak prihoda i primitaka u iznosu od 17.783,19 kn.

**Bilješka broj 11**

Šifra X006 – Višak prihoda i primitaka raspoloživ u sljedećem razdoblju

Sučeljavanjem ostvarenog manjka prihoda i primitaka u izvještajnom razdoblju u iznosu od 17.783,19 kn i prenesenog viška prihoda i primitaka na dan 31.12.2021. g. u iznosu od 21.610,35 kn dolazi se do rezultata izvještajnog razdoblja ili viška prihoda i primitaka raspoloživog u sljedećem razdoblju u iznosu od 3.827,16 kn

**Bilješka broj 12**

Obvezni analitički podaci

Stanje novčanih sredstava na kraju izvještajnog razdoblja (šifra 11K) je 28.887,88 kn i odnosi se na ukupno stanje sredstava na žiro-računu i glavnoj blagajni škole. Prosječan broj zaposlenih na osnovi stanja na početku i kraju izvještajnog razdoblja je 40, dok taj podatak na osnovi sati rada iznosi 28.

**BILJEŠKE UZ IZVJEŠTAJ O OBVEZAMA**

**Bilješka broj 13**

Šifra V006– Stanje obveza na kraju izvještajnog razdoblja

Ukupno stanje obveza na dan 30.06.2022. iznosi 443.354,81 kn koje se cjelokupno sastoji od nedospjelih obveza. Nedospjele obveze se većinskim dijelom (400.981,85 kn) odnose na plaće za mjesec lipanj 2022. koje dospijevaju na plaćanje tijekom srpnja 2022., dok ostatak nedospjelih obveza se u glavnini odnosi na račune za lipanj 2022. godine koji dospijevaju na plaćanje tijekom srpnja 2022. godine.

U Briješću, 11. srpnja 2022.

Osoba za kontakt:

Voditelj računovodstva: M.P. Ravnateljica:

Kristina Mennel, mag.oec. Ivana Mihaljević, prof.

Broj telefona:031/280-455